ראשיכל החדשותכלכלהרישיון אחסון למאגר הגז הטבעי "מרי B"
רישיון אחסון למאגר הגז הטבעי "מרי B"
שר האנרגיה והמים, ד"ר עוזי לנדאו, החליט לאשר מתן רישיון אחסון למאגר הגז הטבעי "מרי B", במטרה להגדיל את כמות הגז הזמינה במשק.
שר האנרגיה והמים, ד"ר עוזי לנדאו, החליט לאשר מתן רישיון אחסון למאגר הגז הטבעי "מרי B".
ההחלטה מהווה המשך להחלטה שהתקבלה באוקטובר 2012 לאשר הוספת מדחסים במתקני הטיפול באשדוד, על מנת להגדיל את כמות הגז המסופקת ממאגר "תמר".
באמצעות המאגר, כמות הגז השנתית תגדל ללמעלה מ-60 אלף MMBTU. הענקת רישיון אחסון לשותפות ים תטיס תהיה בכפוף לתנאים שייקבעו בו, ובין היתר, לכללי ה TPA (Third Party Access), אשר יאפשרו שימוש בשירותי אחסון גם על ידי ספקים אחרים.
המהלך צפוי גם לתרום רבות לגמישות תפעולית במערכת (SWING) עבור יצרני החשמל וצרכנים נוספים אחרים.
כזכור, באוקטובר האחרון אישר משרד האנרגיה והמים לשותפות תמר להוסיף מדחסים במתקני הטיפול באשדוד במטרה להגדיל את אספקת הגז הטבעי ממאגר תמר. הוספת המדחסים תאפשר הגדלת כמות הגז השנתית ממאגר תמר ב- 25%, מ – 40 אלף MMBTU ל- 50 אלף MMBTU.
כעת, באמצעות המאגר, כמות הגז השנתית תגדל ללמעלה מ-60 אלף MMBTU. ההחלטה התקבלה עקב הצורך והדרישה הגדלים והולכים להבאת גז טבעי לישראל בכמות גדולה יותר ובמהירות רבה יותר. תוספת הגז הטבעי שתסופק תגדיל את החיסכון הכולל למשק בשנים 2015-2016 בכ- 2.5 מיליארד ש"ח בהשוואה לשימוש בסולר ובכ- 1.3 מיליארד ש"ח בהשוואה למחיר הגז הטבעי הנוזלי.
לדברי שר האנרגיה והמים, ד"ר עוזי לנדאו, "מאגר 'מרי B' יהווה מחסן אסטרטגי מרכזי, אשר יגביר את אמינות אספקת הגז הטבעי לישראל, ויעניק גיבוי משמעותי למשק במקרה של תקלה ב-'תמר'. באמצעות הגדלת קיבולת הגז, תתאפשר גמישות תפעולית לצרכנים, ותובטח אספקה סדירה ואמינה של גז טבעי לתחנות הכוח ולתעשייה. בכוונתנו להמשיך לפעול להגדלת היקף אספקת הגז הטבעי למשק, בין היתר באמצעות הקמת נקודות קבלה נוספות למאגר 'תמר' כמו גם למאגרים אחרים".